**TOIMINTASUUNNITELMA VUODELLE 2022**

**Yhdistyksen toiminnan tarkoitus ja toiminnan laatu**

Yhdistyksen tarkoituksena on toimia jäsentensä välisenä yhdyssiteenä, edistää jäsentensä virkistys- ja harrastustoimintaa ja toimia yhteisten sosiaalisten sekä oikeudellisten etujen ajajana. Korona voi vielä vaikuttaa v. 2022 toimintaan nopeidenkin tapahtumien lisäysten tai peruutusten myötä.

1. **Virkistystä, harrastusta, jäsenten välinen yhdysside**

OSJ:n vuoden 2022 teema on Lisää Liikettä. Keski-Uudenmaan senioriopettajat ry:n toiminnassa se tarkoittaa kävelyiden jatkamista Järvenpäässä, Keravalla ja Tuusulassa. Lisää liikettä tulee näkymään myös kotijumppaohjeiden jakamisella, kevätretken järjestämistä Pajulahteen sekä retkiä lähialueiden luontokohteisiin.

Jäsentilaisuuksia kiinnostavine ja ajankohtaisine sisältöineen on n. kerran kuukaudessa toimintakauden aikana. Retki ja teatteritarjontaa tulee ohjelmistoon terveysturvallisesti ja tarjonnan mukaan. Kevään 2022 aikana hallitus tekee matkoja ja retkiä varten turvallisuussuunnitelman.

Yhdistyksen sääntömuutoksen jälkeen yhdistyksen kokoukseen (=vuosikokoukseen) voi osallistua myös tietoteknisten välineiden kautta.

2) **Sosiaalisten ja oikeudellisten etujen ajaja**

Yhdistys pitää yhteyksiä muihin paikallisiin eläkeläisyhdistyksiin ja Opetusalan Seniorijärjestö ry:hyn. Osallistutaan Järvenpään Eläkeläisneuvoston toimintaan ja pidetään yhteyttä Keravan ja Tuusulan vastaaviin elimiin eläkeläisten asioiden hoitamiseksi. Yhteyttä pidetään myös Uuttamaata OSJ:n hallituksessa edustaviin jäseniin. Jatketaan yhteistyötä Uudenmaan alueen OSJ:n paikallisyhdistysten kanssa.

Keski-Uudenmaan senioriopettajat ry:llä on jäsen ja varajäsen Järvenpään eläkeläisneuvostossa.

Osallistutaan OSJ:n vuosikokoukseen ja muihin yhdistyksille järjestettäviin tilaisuuksiin.

3) **Vireä ja uudistuva senioriopettajayhdistys**

Syyskaudella toteutetaan jäsenhankintakampanja. Syyskauden loppupuolella järjestetään uusien jäsenten tapaaminen.

Yhdistyksen toimintaa ylläpidetään yhtä vireänä kuin aikaisemminkin. Toiminnan mielenkiintoinen sisältö houkuttelee uusia toimijoita ja pitää jo jäsenenä olevat aktiivisesti yhdistyksen toiminnassa mukana. Uutena toimintana ovat jäsenistöstä lähtevät pienryhmät. Niitä voisivat olla esim. lukupiirit käsityö- ja lounaskerhot. Näiden vetäjiä toivotaan jäsenistöstä ja yhdistyksen hallitus auttaa tilojen etsimisessä. V. 2022 aikana toiminta tapahtuu omakustanteisesti, paitsi yhdistys avustaa tilojen hankkimisessa.

Toimintasuunnitelmaan lisätään viestintäsuunnitelma. Viestintäsuunnitelmaan kootaan yhdistyksen jäsenistölle suuntautuva viestintä. Yhdistyksen kotisivut uudistetaan alkuvuonna, samoin yhdistyksen käyttöön otetaan facebook sivut. Sähköisiä jäsentiedotteita lähetetään toimintakauden aikana n kerran kuukaudessa entiseen tapaan. Keski-Uusimaa ja Keski-Uusimaan Viikkouutisissa tiedotetaan jäsentilaisuuksista. Vuosikokousilmoitukset julkaistaan maksullisina ilmoituksina Keski-Uusimaan Viikkouutisissa.